CELEX: 62013CN0394
Language: bg
Date: 2013-07-11 00:00:00
Title: Дело C-394/13: Преюдициално запитване, отправено от Nejvyšší správní soud (Чешка република) на 11 юли 2013 г. — Ministerstvo práce a sociálních věcí/Mgr. K. B.

7.9.2013   
            
            
               BG
            
            
               Официален вестник на Европейския съюз
            
            
               C 260/36
            
         Преюдициално запитване, отправено от Nejvyšší správní soud (Чешка република) на 11 юли 2013 г. — Ministerstvo práce a sociálních věcí/Mgr. K. B.
   (Дело C-394/13)
   2013/C 260/66
   Език на производството: чешки
   
      Запитваща юрисдикция
   
   Nejvyšší správní soud (Чешка република)
   
      Страни в главното производство
   
   
      Касатор: Ministerstvo práce a sociálních věcí
   
      Ответник по касационната жалба: Mgr. K. B.
   
      Преюдициални въпроси
   
   
               1.
            
            
               Следва ли член 76 от Регламент (ЕИО) № 1408/71 (1) на Съвета от 14 юни 1971 година за прилагането на схеми за социална сигурност на заети лица и членове на техните семейства, които се движат в рамките на Общността да се тълкува в смисъл, че при обстоятелствата по разглежданото дело, а именно това, че жалбоподателката, нейният съпруг и детето ѝ живеят във Франция, където съпругът работи, където се намира центърът на техните интереси и където жалбоподателката е получила изцяло семейните обезщетения PAJE (prestation d’accueil du jeune enfant [обезщетение за отглеждане на малко дете]), Чешката република е компетентна държава за изплащането на семейни обезщетения — помощ за отглеждане на дете?
            
         
               2.
            
            
               При утвърдителен отговор на първия въпрос: следва ли преходните разпоредби на Регламент (ЕО) № 883/2004 (2) на Европейския парламент и на Съвета от 29 април 2004 година за координация на системите за социална сигурност да се тълкуват в смисъл, че възлагат задължение за Чешката република да изплати семейно обезщетение след 30 април 2010 г., макар да е възможно понятието компетентна държава да бъде повлияно, считано от 1 май 2010 г., от новото определение на понятието „пребиваване“, съдържащо се в Регламент (ЕО) № 987/2009 (3) на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (членове 22 и следващи)?
            
         
               3.
            
            
               При отрицателен отговор на първия въпрос: следва ли Регламент (ЕО) № 883/2004 на Европейския парламент и на Съвета от 29 април 2004 година за координация на системите за социална сигурност да се тълкува в смисъл, че при обстоятелствата по разглежданото дело Чешката република, считано от 1 май 2010 г. е компетентна държава за изплащането на семейно обезщетение?
            
         
      (1)  ОВ L 149, стр. 2; Специално издание на български език, 2007 г., глава 5, том 1, стр. 26.
   
      (2)  ОВ L 166, стр. 1; Специално издание на български език, 2007 г., глава 5, том 7, стр. 82.
   
      (3)  ОВ L 284, 30.10.2009 г., стр. 1.